## Odluka o gradskim porezima Grada Požege

### NN 2/2002 (8.1.2002.), Odluka o gradskim porezima Grada Požege

# GRAD POŽEGA

80

Teme­ljem članka 30. Zakona o financira­nju jedinica lokalne i područne
(re­gionalne) samouprave (»Narodne novine« br. 117/93, 69/97, 33/00, 73/00,
127/00 i 59/01.) i članka 14. Statuta Grada Pože­ge (»Službene novine Grada Pože­ge«
br. 7/01.), Grad­sko vijeće Grada Pože­ge, na svojoj 5. sjednici, održanoj 19.
prosinca 2001. godine donijelo je

## ODLUKU

### O GRADSKIM POREZIMA GRADA POŽEGE

I. OPĆE ODREDBE

Članak 1.

Ovom Odlukom uvode se gradski porezi kao vlastiti izvori prihoda Grada
Pože­ge, utvrđuju stope i visine poreza, te način obračuna i plaća­nja u skladu
sa Zakonom o financira­nju jedinica lokalne i područne (re­gionalne) samouprave
(u da­lj­njem tekstu: Zakon).

II. GRADSKI POREZI

Članak 2.

Gradski porezi plaćaju se na području grada Pože­ge u skladu sa Zakonom
i ovom Odlukom.

Članak 3.

Na području grada Pože­ge uvode se sljedeći gradski porezi:

1. prirez porezu na dohodak

2. porez na potroš­nju

3. porez na kuće za odmor

4. porez na nekorištene poduzetničke nekretnine

5. porez na neizgrađeno građevinsko zem­ljište

6. porez na tvrtku ili naziv

7. porez na korište­nje javnih površina.

1. Prirez porezu na dohodak

Članak 4.

Prirez porezu na dohodak plaća se na području grada Pože­ge prema Zakonu
o porezu na dohodak, Pravilniku o porezu na dohodak i prema ovoj Odluci.

Članak 5.

Prirez porezu na dohodak plaća se na porez na dohodak od nesamostalnog
rada, porez na dohodak od samostalne djelatnosti, porez na dohodak od imovine i
imovinskih prava, i porez na dohodak od kapitala.

Osnovica prireza poreza na dohodak je porez na dohodak.

Članak 6.

Prirez poreza na dohodak plaća se po stopi od 10% u korist Proračuna
Grada Pože­ge.

Članak 7.

Pravne i fizičke osobe, te druge organizacije, banke i druge financijske
organizacije dužne su na zahtjev Porezne uprave dostaviti podatke, odnosno
omogućiti uvid u poslovne k­njige i evidencije radi prikup­lja­nja podataka
potrebnih radi utvrđiva­nja prireza.

2. Porez na potroš­nju

Članak 8.

Porez na potroš­nju plaća se na potroš­nju alkoholnih pića (prirodna
vina, specijalna vina, vi­njak, rakiju i žestoka pića), piva i bezalkoholna
pića u ugostite­ljskim objektima.

Članak 9.

Obveznik poreza na potroš­nju iz članka 4. ove Odluke jest svaka pravna
i fizička osoba koja pruža ugostite­ljske usluge.

Članak 10.

Osnovicu poreza na potroš­nju čini prodajna cijena pića koja se proda u
ugostite­ljskim objektima uma­njena za porez na dodanu vrijednost.

Porez na potroš­nju plaća se po stopi od 3% na osnovicu iz st. 1. ovog
članka.

Članak 11.

Porez na potroš­nju alkoholnih i bezalkoholnih pića, te piva, obveznik
obračunava mjesečno i to do pos­ljed­nje­g dana u mjesecu.

Porezni obveznik dužan je za obračunsko razdob­lje utvrditi obvezu
poreza na potroš­nju i iskazati je u propisanoj prijavi – obrazac PP-MI-PO.
Prijava se predaje tijelu nadležnom za utvrđiva­nje i naplatu gradskih poreza
iz članka 24. ove Odluke do kraja mjeseca za prethodni mjesec.

Obračunati i prijav­ljeni porez na potroš­nju plaća se u roku propisanom
za podnoše­nje prijave iz stavka 2. ovog članka.

3. Porez na kuće
za odmor

Članak 12.

Porez na kuće za odmor plaćaju pravne i fizičke osobe koje su vlasnici
kuća za odmor koje se nalaze na području grada Pože­ge. Kućom za odmor smatra
se svaka zgrada ili dio zgrade ili stan koji se koristi povremeno ili sezonski.
Kućom za odmor ne smatraju se gospodarstvene zgrade koje isk­ljučivo služe za
smještaj po­ljoprivrednih strojeva, oruđa, alata i drugog pribora.

Porez na kuće za odmor ne plaća se u slučajevima predviđe­nim člankom
37. Zakona.

Članak 13.

Porez na kuće za odmor plaća se godiš­nje, 10,00 kn po jednom četvornom
metru korisne površine kuće za odmor.

Članak 14.

Obveznici poreza na kuće za odmor dužni su poreznom tijelu iz članka 24.
ove Odluke dostaviti podatke o kućama za odmor.

Podatke iz st. 1. ovog članka treba dostaviti do 31. ožujka godine za
koju se utvrđuje porez na kuće za odmor.

Porez na kuće za odmor plaća se u roku od 15 dana od dana dostave rješe­nja
o utvrđiva­nju tog poreza u korist proračuna Grada Pože­ge.

4. Porez na nekorištene poduzetničke nekretnine

Članak 15.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti (proizvodni i drugi poslovni
prostori) koji se ne koriste. Pod nekorištenim poduzetničkim nekretninama
smatraju se nekretnine u kojima se ne obav­lja djelatnost godinu dana.

Članak 16.

Obveznik poreza na nekorištene poduzetničke nekretnine je fizička ili pravna
osoba koja je vlasnik nekretnine. Osnovica poreza na nekorištene poduzetničke
nekretnine je korisna površina nekretnine izražene u četvornim metrima.

Članak 17.

Porez na nekorištene poduzetničke nekretnine plaća se godiš­nje po
jednom četvornom metru korisne površine:

– za Grad Pože­gu 15,00 kuna

– za prigradska nase­lja 12,00 kuna.

Porez na nekorištene poduzetničke nekretnine ne plaća se u slučajevima
predviđenim člankom 37. j. Zakona.

Članak 18.

Obveznici poreza na nekorištene poduzetničke nekretnine dužni su
poreznom tijelu iz članka 24. ove Odluke dostaviti podatke o lokaciji i
korisnoj površini nekorištene poduzetničke nekretnine.

Podatke iz stavka 1. ovog članka treba dostaviti do 31. ožujka godine za
koju se utvrđuje porez.

Porez na nekorištene poduzetničke nekretnine plaća se u roku od 15 dana
od dana dostave rješe­nja o utvrđiva­nju tog poreza u korist proračuna Grada
Pože­ge.

5. Porez za neizgrađeno građevinsko zem­ljište

Članak 19.

Porez na neizgrađeno građevinsko zem­ljište plaća se godiš­nje po
četvornom metru neizgrađenog građevinskog zem­ljišta i to:

– za Grad Pože­gu              4,00 kune

– za prigradska nase­lja       2,00 kune.

Članak 20.

Obveznici poreza na neizgrađeno građevinsko zem­ljište dužni su poreznom
tijelu dostaviti podatke o mjestu i veličini neizgrađenog zem­ljišta do 31.
ožujka godine za koju se utvrđuje porez.

Porez na neigrađeno građevinsko zem­ljište plaća se u roku 15 dana od
dana dostave rješe­nja o utvrđiva­nju tog poreza.

6. Porez na tvrtku ili naziv

Članak 21.

Obveznici poreza na tvrtku ili naziv su pravne i fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti.

Osobe iz stavka 1. ovoga članka koje u svome sastavu imaju poslovne
jedinice (podružnice, filijale, prodavaonice, pogone, radionice, prodajna
mjesta, poslovnice, skladišta robe i sl.), obveznici su poreza na tvrtku za
svaku poslovnu jedinicu.

Obveznici poreza na tvrtku ili naziv koji ne obav­ljaju djelatnost ne
plaćaju porez na tvrtku ili naziv.

Članak 22.

Porez na tvrtku ili naziv plaćaju, godiš­nje, pravne i fizičke osobe
koje su obveznici poreza na dobit ili poreza na dohodak i re­gistrirane su za
obav­lja­nje djelatnosti u slijedećim iznosima:

1. pravne osobe – predstavništva inozemnih tvrtki
i domaćih tvrtki, poslovne banke, osiguravajući
zavodi, zajednice osigura­nja, lutrije, kladionice,
te va­njsko trgovinske pravne osobe                        2.000,00 kn

2. pravne osobe s područja industrije,
po­ljoprivrede, šumarstva, gradite­ljstva i
prometa                                                                 1.500,00 kn

3. pravne osobe koje obav­ljaju promet roba
i usluga s područja trgovine:

    – za trgovinu na veliko i malo, popravak
motornih vozila, te predmeta za osobnu
uporabu i kućanstvo                                               1.000,00 kn

    – za promet prehrambenim proizvodima,
te pravne osobe koje trgovačku djelatnost
obav­ljaju u kioscima, pokretnim
prodavaonicama, na štandovima i tržnicama               500,00 kn

4. ostale pravne osobe                                                  750,00 kn

5. fizičke osobe

    – samostalni ugostite­lji, trgovačke rad­nje                   700,00
kn

    – proizvodne, uslužne i druge djelatnosti                    400,00 kn

Ako je na istom objektu istaknuto više tvrtki ili naziva iste pravne ili
fizičke osobe, plaća se samo jedan spomenuti iznos.

Ako postoji više vlasnika obrtničke radionice, plaća se samo jedan
porez.

Pravne i fizičke osobe sa sjedištem u gradu Pože­gi čije se poslovne
jedinice nalaze na području grada Pože­ge (prodavaonice, pogoni, radionice)
plaćaju 50% propisanog poreza na tvrtku ili naziv, ako stavkom 1. ovog članka
nije drugačije određeno.

Porez na tvrtku ne plaćaju:

– trgovačka društva sa više od deset zaposlenih, za prve tri godine obav­lja­nja
djelatnosti

– fizičke osobe s više od dva zaposlena, za
prve tri godine rada.

Članak 23.

Porez na tvrtku plaća se unaprijed za tekuću godinu u roku od 15 dana od
dana dostave rješe­nja o utvrđiva­nju tog poreza u korist proračuna Grada Pože­ge.
Ukoliko obveznik poreza na tvrt­ku ne posluje, odnosno ne ističe tvrtku cijelu
godinu, plaća razmjerni dio poreza prema broju cijelih mjeseci poslova­nja u
kalendarskoj godini.

7. Porez na korište­nje javnih površina

Članak 24.

Porez na korište­nje javnih površina plaća se za korište­nje javnih
površina za postav­lja­nje objekata i naprava privremenog karaktera definiranih
u članku 4. i 5. Odluke o dava­nju u zakup javnih površina i neizgrađenoga
građevinskog zem­ljišta (»Služ­bene novine Grada Pože­ge« br. 1/01.)

Obveznik poreza na korište­nje javnih površina iz prethodnog stavka ovog
članka je svaka pravna i fizička osoba koja koristi javnu površinu za postav­lja­nje
objekata i naprava privremenog karaktera.

Nadležno upravno tijelo za izdava­nje odobre­nja za postav­lja­nje
objekata i naprava privremenog karaktera na javne površine u gradu, dužno je
poreznom tijelu, dostaviti odobre­nje idući radni dan kad ga je izdalo.

Članak 25.

Porez na korište­nje javnih površina plaća se unaprijed za tekuću godinu
u roku od 15 dana od dana dostave rješe­nja kojim je porez na korište­nje javne
površine utvrđen i to za korište­nje javne površine u svrhu postav­lja­nja
montažne garaže i za kioske.

Porez na korište­nje javnih površina u svrhu korište­nja istih za
potrebe cirkusa, zabavnih rad­nji, šatora za ugostite­ljske usluge, prometu
roba, za pokretne ugostite­ljske rad­nje i ambulantnu prodaju, za postav­lja­nje
­ljetnih vrtova ispred ugostite­ljskih i drugih rad­nji, te za pokretne naprave
– stolice i klupe za prodaju voća i povrća, proizvoda kućne radinosti i
zanatskih rad­nji, automate za piće, sladoled i cigarete, plaća se u roku od 24
sata od izdava­nja odobre­nja za postav­lja­nje pokretne naprave.

Članak 26.

Porez na korište­nje javnih površina plaćaju godiš­nje pravne i fizičke
osobe koje su obveznici poreza iz članka 4. Odluke o dava­nju u zakup javnih
površina i neizgrađenoga građevinskog zem­ljišta i to (u kunama):

1. za montažne garaže        300,00 kn

2. za kioske                       600,00
kn

Obveznici poreza iz stavka 1. ovog članka dužni su Poreznoj upravi –
Ispostava Pože­ga, dostaviti podatke o mjestu postav­lja­nja kioska, odnosno
garaže, kao i o svim promjenama pri postav­lja­nju istih, a sve do 31. ožujka
godine za koju se utvrđuje porez, odnosno u roku od 15 dana od nastanka
promjena u postav­lja­nju montažne garaže, odnosno kioska.

Ako se montažna garaža, odnosno kiosk postav­lja na javnu površinu u
drugoj polovici godine plaća se 50% propisanog poreza na korište­nje javnih
površina.

Članak 27.

Porez na korište­nje javnih površina plaćaju mjesečno pravne i fizičke
osobe koje su obveznici poreza na korište­nje javnih površina iz članka 5.
Odluke o dava­nju u zakup javnih površina i neizgrađenog građevinskog zem­ljišta
u kunama i to:

1. za
cirkuse, zabavne rad­nje, šatore za
ugostite­ljske usluge, promet robom i sl.                    300,00
kn

2. za
pokretne ugostite­ljske rad­nje i
ambulantnu prodaju                                                 250,00
kn

3. za postav­lja­nje ­ljetnih vrtova ispred
ugostite­ljskih i drugih rad­nji                                      600,00
kn

4. za pokretne naprave (stolice i klupe za
prodaju voća i povrća, proizvoda kućne
radinosti i zanatskih rad­nji, automate za
piće, sladoled i cigarete i sl.)                                    250,00
kn

Članak 28.

Obveznici poreza na korište­nje javnih površina iz članka 5. Odluke o
dava­nju u zakup javnih površina i neizgrađenog građevinskog zem­ljišta plaćaju
porez na korište­nje javnih površina mjesečno u iznosu od 500,00 kn do 10 m˛
površine, odnosno 750,00 kuna preko 10 m˛ površine, za prigodne prodaje i
manifestacije.

Obvezi plaća­nja poreza iz stavka 1. ovog članka ne podliježu obveznici
poreza na korište­nje javnih površina koji imaju redoviti zakup javne površine,
a vrijeme zakupa obuhvaća i navedene prigodne dane i to samo za mjesta utvrđena
ranijim rješe­njem nadležnog upravnog odjela Grada Pože­ge.

III. PRIJELAZNE I ZAVRŠNE ODREDBE

Članak 29.

Pod poreznim tijelom u smislu ove Odluke smatra se Porezna uprava,
Područni ured Pože­ga, koja obav­lja poslove u vezi s utvrđiva­njem, evidentira­njem,
nadzorom i ovrhom gradskih poreza i prireza, propisanim ovom Odlukom, a teme­ljem
suglasnosti ministra financija u skladu s člankom 42. stavkom 4. Zakona i zak­ljučenog
ugovora između Grada Pože­ge i Ministarstva financija – Porezne uprave.

Poreznoj upravi za obav­lja­nje poslova iz stavka 1. ovoga članka
pripada naknada u iznosu od 5% od ukupno naplaćenih prihoda.

Porezna uprava je dužna do 15. u mjesecu, za prethodni mjesec, Gradu
Pože­gi dostav­ljati zbirna izvješća o utvrđenim i naplaćenim porezima.

Članak 30.

Ovlašćuje se nadležna organizacija Platnog prometa zadužena za naplatu
javnih prihoda da naplatu Poreznoj upravi obračuna i uplati na Državni proračun
i to do zad­nje­g dana u mjesecu, za protekli mjesec.

Članak 31.

U vezi razreza, naplate, žalbe, obnove postupka, zastare i ostalog u
vezi s naplatom gradskih poreza primje­njuju se odredbe Opće­g poreznog zakona.

Potrebna tumače­nja i naputke u provedbi ove Odluke daje Gradsko
poglavarstvo Grada Pože­ge.

Članak 32.

Ova odluka stupa na snagu osam dana od dana objave u »Službenim novinama
Grada Pože­ge«, a primje­njuje se od 1. siječ­nja 2002. godine. Do 31. prosinca
2001. primje­njuje se Odluka o gradskim porezima Grada Pože­ge (»Službene
novine Grada Pože­ga«, br. 6/97, 6/98. i 2/01.).

Ista Odluka objavit će se i u »Narodnim novinama«.

Klasa: 410-15/01-01/3
Urbroj: 2177/01-06/02-01-1
Pože­ga, 19. prosinca 2001.

Predsjednik
**mr. sci. Mario Včelik, dipl. iur**., v. r.

Odluka, NN 2/2002-80
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)